**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS

iepirkuma komisijas

2022.gada 31. marta sēdē

Iepirkuma

“Maksas autostāvvietu elektronisko kontroles iekārtu elektroapgādes izbūve”

Identifikācijas Nr. RS/2022/14

**NOLIKUMS**

**Rīga**

**2022**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
   1. Iepirkuma procedūras mērķis ir noteikt izdevīgāko piedāvājumu maksas autostāvvietu elektronisko kontroles iekārtu elektroapgādes izbūvei 11.novembra krastmalā, Rīgā, Kalpaka bulvārī, Rīgā un Mūkusalas ielā, Rīgā atbilstoši šādu būvprojektu prasībām:

* Maksas autostāvvietu elektroniskās kontroles iekārtu elektroapgāde 11.novembra krastmalā, Rīgā;
* Maksas autostāvvietu elektroniskās kontroles iekārtu elektroapgāde Kalpaka bulvārī, Rīgā;
* Maksas autostāvvietu elektroniskās kontroles iekārtu elektroapgāde Mūkusalas ielā, Rīgā.
  1. Iepirkuma nomenklatūras CPV kods – 45231000-5 Cauruļvadu, komunikāciju un elektropadeves līniju būvdarbi.
  2. Iepirkuma metode – iepirkums saskaņā ar Publisko iepirkumu likuma 9.pantu.
  3. Iepirkuma paredzamā līguma cena: EUR 23 957,00 (divdesmit trīs tūkstoši deviņi simti piecdesmit septiņi *euro* 00 centi) neieskaitot pievienotās vērtības nodokli.

1. **Iepirkuma identifikācijas numurs:** - RS/2022/14.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts: [alena.kamisarova@rigassatiksme.lv](mailto:alena.kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas veikt šajā nolikumā minētos būvdarbus, kā arī slēgt iepirkuma līgumu ar tajā minētajiem noteikumiem.
   2. Pretendentam ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS,**

**IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**

Ieinteresētie pretendenti var saņemt iepirkuma procedūras dokumentus un ar tiem iepazīties Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā “e-konkursi” <https://www.eis.gov.lv/EKEIS/Supplier>.

1. **Piedāvājumu iesniegšanas un atvēršanas vieta, datums, laiks un kārtība**
   1. Piedāvājumi jāiesniedz līdz 2022.gada 21. aprīļa plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3. **Piedāvājuma derīguma termiņš** 
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. Piedāvājumi, kuru derīguma termiņš būs īsāks, tiks noraidīti kā neatbilstoši iepirkuma dokumentu prasībām.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
4. **Piedāvājuma sastāvs**
   1. Piedāvājumi iesniedzami atbilstoši iepirkuma nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
      1. pieteikuma, kas sagatavots atbilstoši 1.pielikuma paraugam;
      2. pretendentu atlases dokumentiem, kas sagatavoti atbilstoši iepirkuma nolikuma 18.punktā noteiktajām prasībām.
      3. Tehniskā piedāvājuma, kas sagatavots atbilstoši nolikuma 19.punkta prasībām;
      4. finanšu piedāvājuma, kas sagatavots atbilstoši nolikuma 20.punkta prasībām.
5. **Piedāvājuma apjoms**
   1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
   1. Maksas autostāvvietu elektronisko kontroles iekārtu elektroapgādes izbūve (turpmāk – Būvdarbi) 11.novembra krastmalā, Rīgā, Kalpaka bulvārī, Rīgā un Mūkusalas ielā, Rīgā (turpmāk – Objekti) atbilstoši šādu būvprojektu prasībām:

* Maksa autostāvvietu elektroniskās kontroles iekārtu elektroapgāde 11.novembra krastmalā, Rīgā;
* Maksa autostāvvietu elektroniskās kontroles iekārtu elektroapgāde Kalpaka bulvārī, Rīgā;
* Maksa autostāvvietu elektroniskās kontroles iekārtu elektroapgāde Mūkusalas ielā, Rīgā.
  1. Būvdarbi tiek veikti, pamatojoties uz Darbu daudzumu un izmaksu sarakstu (3.pielikums) un būvprojektiem, ievērojot spēkā esošo normatīvo aktu prasības un saskaņā ar darbu gaitā izstrādātajām un saskaņotajām satiksmes organizācijas shēmām darbu veikšanai. Būvprojekti ir pieejami: [*https://failiem.lv/u/hw8r5p9kd*](https://failiem.lv/u/hw8r5p9kd)

*Darbus, kas saistīti ar elektronisko kontroles iekārtu uzstādīšanu veiks elektronisko kontroles iekārtu piegādātājs.*

* 1. 3 (trīs) darba dienu laikā no līguma parakstīšanas dienas un dokumentu, kas saistīti ar būvuzraudzības veikšanu objektā, saņemšanas no Pasūtītāja, būvuzņēmējam jāiesniedz Rīgas domes Pilsētas attīstības departamentā nepieciešamie dokumenti atzīmes izdarīšanai paskaidrojuma rakstā par Būvdarbu uzsākšanas nosacījumu izpildi. Būvdarbus uzsāk nākamajā darba dienā pēc Rīgas domes Pilsētas attīstības departamenta atzīmes izdarīšanas par Būvdarbu uzsākšanas nosacījumu izpildi paskaidrojuma rakstā. Būvuzņēmējam patstāvīgi jāsaņem iepirkuma līgumā paredzēto darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.
  2. Būvdarbu izpildes (tajā skaitā, atzīmes par būvdarbu pabeigšanu paskaidrojuma rakstā izdarīšanai) termiņš ir 25 (divdesmit piecas) nedēļas, skaitot no Rīgas domes Pilsētas attīstības departamenta atzīmes izdarīšanas paskaidrojuma rakstā par Būvdarbu uzsākšanas nosacījumu izpildi.
  3. Objektu garantijas laiks ir 36 (trīsdesmit sešas) mēneši no atzīmes par būvdarbu pabeigšanu Objektā izdarīšanas paskaidrojuma rakstā.

1. **Norēķinu kārtība**
   1. Norēķini starp būvuzņēmēju un Pasūtītāju notiek šāda kārtībā:
      1. avanss netiek paredzēts;
      2. pēc Būvdarbu pabeigšanas (Būvdarbu nodošanas – pieņemšanas akta abpusējas parakstīšanas) katrā no Līguma 1.1.punktā norādītajiem Objektiem PASŪTĪTĀJS izmaksā būvuzņēmējam 90 (deviņdesmit) % no attiecīgā Objekta Līguma summas, neieskaitot pievienotās vērtības nodokli (turpmāk – PVN);
      3. atlikusī Līguma summa atbilstoši faktiski izpildīto Būvdarbu apjomam tiek samaksāta kopā par visiem Līguma 1.1.punktā norādītajiem Objektiem pēc Rīgas domes Pilsētas attīstības departamenta atzīmes par būvdarbu pabeigšanu saņemšanas Objektu paskaidrojuma rakstos
   2. Pasūtītājs, atbilstoši Publisko iepirkumu likuma 61.panta piektajai daļai, atkarībā no darbu nepieciešamības iepirkuma līguma izpildei, var izmainīt plānoto Būvdarbu apjomu, bet ne vairāk kā par 15 (piecpadsmit) % no iepirkuma līguma cenas EUR bez PVN. Par darbu apjoma izmaiņām Pasūtītājs savlaicīgi informē būvuzņēmēju un būvuzņēmējam šis paziņojums ir saistošs.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Uz pretendentu (ja pretendents ir personālsabiedrība – uz katru personālsabiedrības biedru) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Publisko iepirkumu likuma 9.panta astotajā daļā noteiktie pretendentu izslēgšanas noteikumi un Starptautisko un Latvijas Republikas nacionālo sankciju likuma 11.1 panta izslēgšanas nosacījumi.
   2. Uz apakšuzņēmējiem, kuru sniedzamo pakalpojumu vērtība ir vismaz 10 (desmit) % no kopējās iepirkuma līguma vērtības, attiecas nolikuma 15.1.apakšpunktā minētie izslēgšanas nosacījumi.
2. **Vispārējās prasības:**
   1. Pretendentam (izņemot apvienību) ir jābūt reģistrētam Komercreģistrā, vai, ja pretendents ir ārvalstu persona, jābūt reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad uz visiem apvienības dalībniekiem attiecas nolikuma 16.1.punkta prasība, un apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma cenas EUR, neieskaitot PVN, norādot šo darbu veidu. Ja apvienība nolikumā noteiktajā kārtībā tiek atzīta par iepirkuma uzvarētāju un iegūst tiesības slēgt iepirkuma līgumu, tad apvienības dalībniekiem, pirms iepirkuma līguma noslēgšanas, jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   3. Ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā.
3. **Atbilstība profesionālās darbības veikšanai un tehniskajām iespējām:**
   1. Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt elektroietaišu (līdz 1 kV) izbūves darbu vadīšanu, ko apliecina reģistrācija Būvkomersantu reģistrā saskaņā ar Būvniecības likuma 22. panta pirmo daļu un Ministru kabineta 2014.gada 25.februāra noteikumu Nr.116 “Būvkomersantu reģistrācijas noteikumi” prasībām. Ja pretendents ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt elektroietaišu (līdz 1 kV) izbūves darbu vadīšanu, un, ja konkursā iegūst tiesības slēgt iepirkuma līgumu, šim pretendentam (apvienības dalībniekam, kurš veiks iepirkuma priekšmetā paredzētos būvdarbus) līdz iepirkuma slēgšanai jāreģistrējas Latvijas Republikas Būvkomersantu reģistrā.
   2. Ja apakšuzņēmējs un persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā, saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs un persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībā, ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt būvdarbus attiecīgajā būvniecības jomā un gadījumā, ja pretendents tiks atzīts par uzvarētāju, līdz līguma slēgšanai jāreģistrējas Latvijas Republikas Būvkomersantu reģistrā.
   3. Pretendentam ne vairāk kā 5 iepriekšējos gados, kā arī periodā līdz piedāvājuma iesniegšanas brīdim, ir pieredze būvdarbu veikšanā 3 (trīs) objektos, kuri ir pilnībā pabeigti un nodoti ekspluatācijā, un kuros katrā ir veikta apakšzemes elektroietaišu izbūve vai pārbūve apdzīvotas vietas[[1]](#footnote-1) ielas robežās.
   4. Pretendenta vai, ja pretendents ir apvienība, tad vismaz viena apvienības dalībnieka rīcībā ir jābūt būvdarbu vadītājam, kuram ir spēkā esošs būvprakses sertifikāts elektroietaišu (līdz 1 kV) izbūves darbu vadīšanā un ne vairāk kā 5 iepriekšējos gados, kā arī periodā līdz piedāvājuma iesniegšanas brīdim, ir pieredze kā būvdarbu vadītājam 2 (divos) objektos, kuri ir pilnībā pabeigti un nodoti ekspluatācijā, un kuros katrā ir veikta apakšzemes elektroietaišu izbūve vai pārbūve apdzīvotas vietas ielas robežās.
   5. Pretendentam vai, ja pretendents ir apvienība, tad vismaz viena apvienības dalībniekam ir jābūt izsniegtām atļaujām darbam ar A/S “Sadales tīkls” elektroietaisēm.
4. **Pretendentu atlases dokumenti**
   1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   2. Kopā ar piedāvājumu pretendentam jāiesniedz šādi “Pretendentu atlases dokumenti”:
      1. ja pretendents ir ārvalstu persona un nav reģistrēts Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt elektroietaišu izbūves darbu vadīšanu, un apliecinājums, ka gadījumā, ja pretendents tiks atzīts par iepirkuma uzvarētāju, tad tas apņemas reģistrēties Būvkomersantu reģistrā līdz iepirkuma līguma noslēgšanai. Attiecībā uz Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 7.1.punkta prasībām pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));
      2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
      3. Pretendentam ir jāiesniedz informāciju par pretendenta pieredzi atbilstoši nolikuma 17.3.apakšpunkta prasībām, pēc šādas tabulas:

|  |  |  |  |
| --- | --- | --- | --- |
| Būvdarbu pasūtītājs  (kontaktpersona, tālrunis, e-pasts) | Objekta nosaukums un objektā veikto būvdarbu veidi | Izpildes vieta | Būvdarbu izpildes periods un datums, kad objekts nodots ekspluatācijā |
|  |  |  |  |
|  |  |  |  |

* + 1. Pretendentam ir jāiesniedz informāciju par pretendenta speciālista pieredzi atbilstoši nolikuma 17.4.apakšpunkta prasībām, pēc šādas tabulas:

|  |  |  |  |
| --- | --- | --- | --- |
| Būvdarbu pasūtītājs  (kontaktpersona, tālrunis, e-pasts) | Objekta nosaukums un objektā veikto būvdarbu veidi | Izpildes vieta | Būvdarbu izpildes periods un datums, kad objekts nodots ekspluatācijā |
|  |  |  |  |
|  |  |  |  |

* + 1. Pretendentam pieteikumā (1.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam;
    2. Būvprakses sertifikāta elektroietaišu izbūves darbu vadīšanā kopiju, ja pretendents ir ārvalstu komersants. Par būvprakses sertifikātu esamību nolikuma 17.4.punktā norādīto speciālistu, kurš būvprakses sertifikātu saņēmis Latvijas Republikā, Pasūtītājs pārliecinās attiecīgo informāciju iegūstot publiskajā datu bāzē (Būvniecības informācijas sistēmā ([www.bis.gov.lv)](http://www.bis.gov.lv))) un minētās personas apliecinājumu veikt darba vadītāja pienākumus iepirkuma līguma ietvaros;
    3. Pretendentam ir jāiesniedz atļaujas darbam ar A/S “Sadales tīkls” elektroietaisēm.
    4. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 (desmit) % no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
  1. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.

1. **Tehniskais piedāvājums**

Pretendentam tehniskajā piedāvājumā ir jāiekļauj Darbu veikšanas kalendārais grafiks, kas jāsagatavo grafiskā veidā skaitliski norādot kalendāra dienu skaitu, kādā plānots veikt katrā Objektā ar Būvdarbiem saistītos šādus darbus:

* Būvdarbi - Darbu daudzumu un izmaksu sarakstā (pielikums Nr.3) paredzēto darbu veidu izpildes termiņi;
* Būvdarbu nodošanas – pieņemšanas akts un Būvdarbu izpilddokumentācijas (segto darbu akti, deklarācijas, saņemtās atļaujas, materiālu apstiprināšanas formas, shēmas, tehniskā dokumentācija, Rīgas domes Pilsētas attīstības departamentā reģistrēts izpildmērījuma plāns, apstiprināti atzinumi saskaņā ar Ministru kabineta 2016.gada 19.aprīļa noteikumu Nr.238 “Ugunsdrošības noteikumi” 6. un 7.pielikumi) sagatavošana un iesniegšana Pasūtītājam.
* Būvdarbu izpilddokumentācijas izskatīšana no Pasūtītāja puses, ievērojot iepirkuma līguma projekta (pielikums Nr.) 6.4.punktu.
* Atzinumu/saskaņojumu un Rīgas domes Pilsētas attīstības departamenta atzīmes par būvdarbu pabeigšanu paskaidrojuma rakstā veikšana.

Jānorāda darbu veikšanas secība un kopējais darbu izpildes kalendāro dienu skaits.

Ja Pretendents izvēlas Darba daudzumu un izmaksu sarakstā (pielikums Nr.3) norādītajiem materiāliem, būvizstrādājumiem, iekārtām, aprīkojumam utt., piedāvāt ekvivalentu, tad attiecīgajā pozīcijā jānorāda piedāvātā ekvivalenta nosaukums, kā arī pie tehniskā piedāvājuma jāiesniedz salīdzinoša tabula (paraugs pievienots pie pielikuma Nr.3 - Darba daudzumu un izmaksu saraksts), kurā norādīts prasāmā un piedāvātā ekvivalenta tehniskais salīdzinājums.

1. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (2.pielikums).
   2. Attiecībā uz finanšu piedāvājuma sagatavošanu pretendentam jāievēro šādi nosacījumi un jānorāda:
      1. visu Darbu daudzumu un izmaksu sarakstā (nolikuma 3.pielikums) paredzēto darbu kopsumma jānorāda finanšu piedāvājuma veidlapā (nolikuma 2.pielikums);
      2. Piedāvājumā nedrīkst būt svītrojumi, labojumi. Iepirkumā par pamatu tiks ņemtas vienības cenas un aritmētiskās kļūdas tiks labotas, informējot Pretendentu, pamatojoties uz vienības cenām;
      3. cenas jānorāda ar divām zīmēm aiz komata.
2. **Iepirkuma līguma projekts**
   1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Visi iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar iepirkuma nolikuma, tā pielikumu un iepirkuma procedūras uzvarētāja piedāvājumā ietverto informāciju.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis pretendentam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
   4. Pēc piedāvājuma noformējuma pārbaudes komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību iepirkuma nolikuma prasībām. Ja pretendenta tehniskais piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.
   7. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
   8. Iepirkuma komisija ir tiesīga pretendentu kvalifikācijas, Tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Attiecībā uz pretendentu, kas atbilst iepriekš minētajām nolikuma prasībām, iepirkuma komisija veiks pārbaudi, vai uz attiecīgo pretendentu nav attiecināmi Publisko iepirkumu likuma 9.panta astotajā daļā noteiktie pretendenta izslēgšanas noteikumi. Kā arī attiecībā uz pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**

Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu. Iepirkuma komisija izvēlas piedāvājumu ar zemāko cenu.

1. **Lēmuma par iepirkuma procedūras rezultātiem pieņemšana un paziņošana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkuma procedūras rezultātiem pieņem komisija saskaņā ar nolikuma 22.punktā noteikto piedāvājumu vērtēšanas kārtību.
   4. Pasūtītājs 3 (triju) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot uzvarētāja piedāvājuma cenu, kā arī noraidītajam pretendentam tā iesniegtā piedāvājuma noraidīšanas iemeslus;
2. **Lēmums par iepirkuma procedūras pārtraukšanu**

Pasūtītāja iepirkumu komisija var jebkurā brīdī pārtraukt iepirkuma procedūru, ja tam ir objektīvs iemesls.

1. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   3. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1.pielikums – Pieteikuma vēstule

2.pielikums – Finanšu piedāvājuma forma

3.pielikums – Darbu daudzumu un izmaksu saraksts

4.pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

Rīgā, 2022. gada 31. martā

1.pielikums

iepirkuma procedūras nolikumam

“Maksas autostāvvietu elektronisko kontroles iekārtu elektroapgādes izbūve”

identifikācijas Nr. RS/2022/14

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

**“Maksas autostāvvietu elektronisko kontroles iekārtu elektroapgādes izbūve”**

identifikācijas Nr. RS/2022/14

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma nolikuma prasībām.

Iesniedzot piedāvājumu, mēs apliecinām, ka esam iepazinušies ar konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir[[2]](#footnote-2) - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam

“Maksas autostāvvietu elektronisko kontroles iekārtu elektroapgādes izbūve”

identifikācijas Nr. RS/2022/14

**FINANŠU PIEDĀVĀJUMS  
IEPIRKUMAM**

**“Maksas autostāvvietu elektronisko kontroles iekārtu elektroapgādes izbūve”**

identifikācijas Nr. RS/2022/14

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

piedāvā veikt Maksas autostāvvietu elektronisko kontroles iekārtu elektroapgādes izbūves darbus par šādu cenu:

|  |
| --- |
| **Cena *euro* bez PVN** |
|  |

saskaņā ar Darbu daudzumu un izmaksu sarakstu un darbu izpildes kalendāro grafiku, kas ir pievienoti šim piedāvājumam un ir neatņemama tā sastāvdaļa.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**3.pielikums**

iepirkuma procedūras nolikumam

“Maksas autostāvvietu elektronisko kontroles iekārtu elektroapgādes izbūve”

identifikācijas Nr. RS/2022/14

**Darbu daudzumu un izmaksu saraksts**

**(atsevišķā failā)**

**4.pielikums**

iepirkuma procedūras nolikumam

“Maksas autostāvvietu elektronisko kontroles iekārtu elektroapgādes izbūve”

identifikācijas Nr. RS/2022/14

**LĪGUMS**

**par būvdarbu izpildi**

Nr. LIG-IEP/2022/\_\_

Rīgā,  *Datumu skatīt laika zīmogā*

**Rīgas pašvaldības sabiedrība ar ierobežotu atbildību “RĪGAS SATIKSME”**, vien. reģ. nr.: 40003619950, tās \_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar valdes lēmumu (turpmāk – PASŪTĪTĀJS), no vienas puses un

**\_\_\_\_\_\_\_\_\_\_\_\_**, vien. reģ. nr.: \_\_\_\_\_\_\_\_\_\_\_, tās \_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – IZPILDĪTĀJS, no otras puses (abi kopā turpmāk – Līdzēji), pamatojoties PASŪTĪTĀJA organizētās iepirkuma procedūras “Maksas autostāvvietu elektronisko kontroles iekārtu elektroapgādes izbūve”, identifikācijas Nr. RS/2022/14 (turpmāk – Konkurss) rezultātu, noslēdz šādu līgumu (turpmāk – Līgums):

1. **LĪGUMA PRIEKŠMETS UN TERMIŅI**
   1. Noslēdzot Līgumu, IZPILDĪTĀJS apņemas ar saviem spēkiem, personālu, darba rīkiem, iekārtām un materiāliem veikt maksas autostāvvietu elektronisko kontroles iekārtu elektroapgādes izbūvi (turpmāk – Būvdarbi) 11.novembra krastmalā, Rīgā (turpmāk – 1.Objekts), Kalpaka bulvārī, Rīgā (turpmāk – 2.Objekts) un Mūkusalas ielā, Rīgā (turpmāk – 3.Objekts) (turpmāk kopā - Objekti) atbilstoši šādu būvprojektu prasībām:

* Maksa autostāvvietu elektroniskās kontroles iekārtu elektroapgāde 11.novembra krastmalā, Rīgā;
* Maksa autostāvvietu elektroniskās kontroles iekārtu elektroapgāde Kalpaka bulvārī, Rīgā;
* Maksa autostāvvietu elektroniskās kontroles iekārtu elektroapgāde Mūkusalas ielā, Rīgā.
  1. Būvdarbu apjoms un izcenojumi ir atspoguļoti Darbu daudzumu un izmaksu sarakstos, kas ir pievienoti Līgumam kā 1.pielikums un ir Līguma neatņemama sastāvdaļa.
  2. 3 (trīs) darba dienu laikā no Līguma parakstīšanas dienas un dokumentu, kas saistīti ar būvuzraudzības veikšanu objektā, saņemšanas no PASŪTĪTĀJA, IZPILDĪTĀJAM jāiesniedz Rīgas domes Pilsētas attīstības departamentā nepieciešamie dokumenti atzīmes izdarīšanai paskaidrojuma rakstā par Būvdarbu uzsākšanas nosacījumu izpildi. Būvdarbus uzsāk nākamajā darba dienā pēc Rīgas domes Pilsētas attīstības departamenta atzīmes izdarīšanas par Būvdarbu uzsākšanas nosacījumu izpildi paskaidrojuma rakstā. Būvuzņēmējam patstāvīgi jāsaņem Līgumā paredzēto darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.
  3. Būvdarbi Objektos tiek veikti saskaņā ar Kalendāro grafiku (Līguma 2.pielikums) un to kopējais izpildes termiņš (tajā skaitā atzīmes saņemšana par būvdarbu pabeigšanu Līguma 1.1.punktā norādīto Objektu paskaidrojuma rakstos) ir **25 (divdesmit piecas)** nedēļas no atzīmes saņemšanas paskaidrojuma rakstā par Būvdarbu uzsākšanas nosacījumu izpildi.
  4. Būvdarbu izpildes termiņā netiek ieskaitīts laiks, kurā Būvdarbus nav iespējams veikt sakarā ar Būvdarbu veikšanai nelabvēlīgo meteoroloģisko apstākļu iestāšanos, ar nosacījumu, ka minēto apstākļu iestāšanās tiek fiksēta ar aktiem, kurus paraksta IZPILDĪTĀJA un PASŪTĪTĀJA pilnvarotie pārstāvji.
  5. Līgums stājas spēkā tā parakstīšanas dienā un ir spēkā līdz Līgumā paredzēto saistību pilnīgai izpildei.
  6. Būvdarbus A/S “Sadales tīkls” piederības zonā organizē sistēmas operators A/S “Sadales tīkls” atbilstoši noslēgtajam līgumam ar PASŪTĪTĀJU.
  7. Ar Līgumu IZPILDĪTĀJS ir pilnvarots iesniegt Rīgas domes Pilsētas attīstības departamentā nepieciešamos dokumentus un veikt visas nepieciešamās darbības atzīmes izdarīšanai paskaidrojuma rakstā par Būvdarbu uzsākšanas nosacījumu izpildi un būvdarbu pabeigšanu, kā arī pieprasīt un saņemt no citām institūcijām saskaņojumus Līgumā paredzēto darbu veikšanai un atzinumus par Būvdarbu pabeigšanu.
  8. Dienā, kad paskaidrojuma rakstā ir izdarīta Rīgas domes Pilsētas attīstības departamenta atzīme par Būvdarbu uzsākšanas nosacījumu izpildi un dienā, kad ir saņemta atzīme paskaidrojuma rakstā par būvdarbu pabeigšanu visos Līguma 1.1.punktā norādīto Objektu paskaidrojuma rakstos, IZPILDĪTĀJS informē par to PASŪTĪTĀJU, nosūtot paziņojumu uz Līguma 11.1.2.punktā norādītā PASŪTĪTĀJA pārstāvja e-pasta adresi.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir EUR\_\_\_\_\_\_ (\_\_\_\_*euro* un \_\_\_ centi), kas sastāv no Līguma summas par:
      1. Objektu Nr.1 EUR \_\_\_\_ (\_\_\_\_*euro* un \_\_\_ centi);
      2. Objektu Nr.2 EUR \_\_\_\_ (\_\_\_\_*euro* un \_\_\_ centi);
      3. Objektu Nr.3 EUR \_\_\_\_ (\_\_\_\_*euro* un \_\_\_ centi).
   2. Norēķini starp IZPILDĪTĀJU un PASŪTĪTĀJU notiek šāda kārtībā:
      1. avanss netiek paredzēts.
      2. pēc Būvdarbu pabeigšanas (Būvdarbu nodošanas – pieņemšanas akta abpusējas parakstīšanas) katrā no Līguma 1.1.punktā norādītajiem Objektiem PASŪTĪTĀJS izmaksā būvuzņēmējam 90 (deviņdesmit) % no attiecīgā Objekta Līguma summas, neieskaitot pievienotās vērtības nodokli (turpmāk – PVN);
      3. atlikusī Līguma summa atbilstoši faktiski izpildīto Būvdarbu apjomam tiek samaksāta pēc Rīgas domes Pilsētas attīstības departamenta atzīmes izdarīšanas par būvdarbu pabeigšanu visos Līguma 1.1.punktā norādīto Objektu paskaidrojuma rakstos.
   3. norēķiniem tiks izmantota „reversā” PVN maksāšanas kārtība. IZPILDĪTAJS, izrakstot rēķinus, tajos PVN nenorāda..
   4. Līguma 2.2.2. un 2.2.3. punktā noteiktos maksājumus PASŪTĪTĀJS veic 30 (trīsdesmit) dienu laikā pēc tam, kad saņemts rēķins no IZPILDĪTĀJA, pārskaitot uz IZPILDĪTĀJA norēķinu kontu.
   5. Ja IZPILDĪTĀJS iepriekš rakstiski nav saskaņojis ar PASŪTĪTĀJU Līgumā un tam pievienotajos pielikumos noteikto Būvdarbu izmaksu pārsniegšanu, IZPILDĪTĀJAM nav tiesības pēc Būvdarbu izpildes prasīt to izdevumu atlīdzību, kas pārsniedz Būvdarbu izmaksu tāmē paredzēto.
   6. Līdzēji vienojas, ka Līguma 2.1.punktā minētajā atlīdzībā ir iekļauti jebkuri IZPILDĪTĀJA palīgmateriāli, autotransporta izdevumi un visas citas nepieciešamās izmaksas ar Līgumu nolīgto Būvdarbu izpildei. Papildus Būvdarbus, t.i., tādus Būvdarbus, kas nav nolīgti, atbilstoši Līguma, tā pielikumu noteikumiem un nosacījumiem, IZPILDĪTĀJS veic, ja Līdzēji par to ir rakstiski vienojušies Līgumā noteiktajā kārtībā.
   7. PASŪTĪTĀJS, atbilstoši Publisko iepirkumu likuma 61.panta piektajai daļai, atkarībā no darbu nepieciešamības iepirkuma līguma izpildei, var izmainīt plānoto Būvdarbu apjomu, bet ne vairāk kā par 15 (piecpadsmit) % no iepirkuma līguma cenas EUR bez PVN. Par darbu apjoma izmaiņām Pasūtītājs savlaicīgi informē IZPILDĪTĀJU un IZPILDĪTĀJAM šis paziņojums ir saistošs.
   8. Par maksājuma dienu uzskatāma diena, kad PASŪTĪTĀJS ir devis rīkojumu naudas pārskaitīšanai. Maksājuma uzdevums ar bankas atzīmi uzskatāms par pārskaitījumu (maksājumu) apliecinošu dokumentu.
2. **APDROŠINĀŠANA**
   1. IZPILDĪTĀJAM jānodrošina, ka Būvdarbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
   2. IZPILDĪTĀJS 2 (divu) darba dienu laikā no Līguma parakstīšanas dienas iesniedz PASŪTĪTĀJAM Līguma 3.1.punktā norādīto apdrošināšanas polises kopiju.
   3. IZPILDĪTĀJAM ir ieteicams nodrošināt tam piederošo Būvdarbu izpildes laikā izmantojamo iekārtu, instrumentu, būvmateriālu un aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Būvdarbu izpildes laikā tiek bojātas vai iznīcinātas, PASŪTĪTĀJAM nav pienākums atlīdzināt IZPILDĪTĀJAM tādējādi radušos zaudējumus un papildus izmaksas, kas nav radušās PASŪTĪTĀJA vainas dēļ.
   4. Visā Būvdarbu izpildes laikā IZPILDĪTĀJS ir pilnībā atbildīgs par savu un piesaistīto personu, t.sk., apakšuzņēmēju darbinieku dzīvības apdrošināšanu, kā arī apdrošināšanu pret nelaimes gadījumiem.
3. **PASŪTĪTĀJA saistības**
   1. PASŪTĪTĀJS apņemas:
      1. savlaicīgi nodrošināt IZPILDĪTĀJAM piekļuvi Objektiem, lai varētu izpildīt Būvdarbus;
      2. samaksāt par veiktajiem Būvdarbiem Līgumā noteiktajā kārtībā un termiņā;
      3. 10 darba dienu laikā pēc IZPILDĪTĀJA Būvdarbu nodošanas – pieņemšanas akta un izpilddokumentācijas saņemšanas, pieņemt atbilstoši Līguma prasībām izpildītus Būvdarbus un izskatīt izpilddokumentāciju, parakstot Būvdarbu nodošanas - pieņemšanas aktu;
   2. PASŪTĪTĀJAM ir tiesības:
      1. kontrolēt Būvdarbu veikšanu atbilstoši Latvijas normatīvajiem aktiem, būvnormatīvu prasībām, kā arī pārbaudīt izmantojamo materiālu kvalitāti un to atbilstību tāmei;
      2. vienpusēji izbeigt Līgumu bez IZPILDĪTĀJA piekrišanas Līguma 7.sadaļā noteiktajā kārtībā.
   3. PASŪTĪTĀJS nav atbildīgs par IZPILDĪTĀJA darbiniekiem/trešajām personām nodarītajiem zaudējumiem, kas radušies IZPILDĪTĀJA darbības/bezdarbības rezultātā Būvdarbu veikšanas laikā.
4. **IZPILDĪTĀJA SAISTĪBAS**
   1. IZPILDĪTĀJS apņemas:
      1. pirms Būvdarbu uzsākšanas saņemt normatīvajos aktos paredzētās atļaujas, kas nepieciešamas Būvdarbu veikšanai, kā arī, gadījumā, ja kādā no Objektiem tiek veikti būvdarbi citu būvniecības procesu ietvaros, saskaņot Būvdarbus ar attiecīgo būvdarbu veicēju.
      2. nodrošināt Būvdarbu kvalitatīvu izpildi Līgumā norādītajos termiņos, atbilstoši būvprojektiem un Darbu daudzumu un izmaksu sarakstiem, kā arī saskaņā ar normatīvajiem aktiem, dokumentiem un instrukcijām, kas ir saistīti ar Līguma saistību izpildi;
      3. sadarboties ar elektroenerģijas pārvades vai sadales sistēmas operatoru – A/S “Sadales tīkls” un/vai tā izvēlētu būvkomersantu, kas veiks ar Objekta pieslēgšanu elektroenerģijas pārvades vai sadales sistēmai saistītus būvdarbus, kā arī nodrošināt A/S “Sadales tīkls” un/vai tā izvēlētam būvkomersantam piekļuvi darbu veikšanas teritorijai pieslēguma ierīkošanai izpildīt Būvdarbus tādā veidā, lai netiktu pārtraukta transporta kustība un/vai ietekmēta trešo personu manta;
      4. sadarboties ar uzņēmumu, kurš, pamatojoties uz Līgumu, kas noslēgts ar Pasūtītāju, veiks būvprojektā paredzētos elektronisko kontroles iekārtu uzstādīšanas darbus;
      5. Būvdarbu veikšanas laikā par saviem līdzekļiem norobežot Objektus atbilstoši normatīvajos aktos noteiktajai kārtībai un atbildēt par trešo personu veselībai, dzīvībai vai īpašumam nodarīto kaitējumu šī noteikuma neievērošanas gadījumā;
      6. pēc PASŪTĪTĀJA pieprasījuma iesniegt visas nepieciešamās speciālās atļaujas, licences vai sertifikātus Līgumā noteikto Būvdarbu veikšanai;
      7. rakstiski brīdināt PASŪTĪTĀJU par neparedzētiem apstākļiem, kas ietekmē vai varētu ietekmēt Būvdarbu izpildi, ja tādi radušies pēc Līguma noslēgšanas;
      8. Būvdarbu izpildē ievērot arī tādu normatīvo aktu prasības, kas reglamentē drošības pasākumus attiecībā uz Būvdarbu vietu un tās apkārtnē esošām ēkām un citiem objektiem;
      9. garantēt Latvijas Republikā atzītu atbilstības apliecinātu (sertificētu), kvalitatīvu, pārbaudītu, tehnoloģiski un funkcionāli atbilstošu materiālu izmantošanu;
      10. uzņemties atbildību par darba drošības tehnikas un ugunsdrošības noteikumu ievērošanu Būvdarbu izpildes procesā un par šo noteikumu neievērošanas sekām objektā;
      11. izmantot Objektā materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
      12. uzņemties visu atbildību par Būvdarbu izpildē iesaistīto personu instruktāžu un apmācību darba aizsardzības jomā pirms Būvdarbu uzsākšanas un visā laikposmā, kad šīs personas tiek nodarbinātas Objektā;
      13. savlaicīgi rakstveidā brīdināt PASŪTĪTĀJU:
          1. par PASŪTĪTĀJA izsniegto dokumentu trūkumiem vai nepilnībām, kā arī citiem apstākļiem, kas var ietekmēt Būvdarbu kvalitāti un izpildes termiņus;
          2. par neparedzētiem objektīviem apstākļiem, kādi radušies pēc Līguma noslēgšanas un kuru dēļ nepieciešams mainīt tāmi vai pārsniegt Līguma summu.
      14. Būvdarbu izpildes laikā uz sava rēķina organizēt būvlaukuma uzturēšanu kārtībā, būvgružu novākšanu, utilizāciju un Objekta apsardzi, ja Līgumā nav noteikts citādi;
      15. ne vēlāk kā Būvdarbu pabeigšanas dienā ar saviem spēkiem un līdzekļiem atbrīvot Būvdarbu veikšanas vietu no būvgružiem, sava inventāra un darbarīkiem, kā arī aizvākt visas pagaidu būves, ierīces un iekārtas, kas bija nepieciešamas Būvdarbu izpildes gaitā;
      16. pēc Būvdarbu pabeigšanas iesniegt Rīgas domes Pilsētas attīstības departamentā visu nepieciešamo dokumentāciju atzīmes izdarīšanai par Būvdarbu pabeigšanu paskaidrojuma rakstā, pirms tam iesniedzamo dokumentāciju saskaņojot ar 11.1.2. apakšpunktā norādīto PASŪTĪTĀJA pilnvaroto personu.
   2. IZPILDĪTĀJS apliecina, ka IZPILDĪTĀJAM, tā apakšuzņēmējiem vai nodarbinātajiem speciālistiem ir visas nepieciešamās speciālās atļaujas, licences vai sertifikāti Līgumā noteikto Būvdarbu veikšanai.
   3. IZPILDĪTĀJS apliecina, ka pirms Līguma parakstīšanas ir iepazinies ar inženiertīklu izvietojumu.
   4. IZPILDĪTĀJS ir atbildīgs par jebkuru Būvdarbu izpildē nodarbināto un piesaistīto trešo personu rīcību (arī bezdarbību), it kā tā būtu IZPILDĪTĀJA rīcība vai bezdarbība. Pēc PASŪTĪTĀJA pieprasījuma IZPILDĪTĀJAM ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt IZPILDĪTĀJA nodarbināto vai piesaistīto trešo personu rīcības (arī bezdarbības) rezultātā.
   5. IZPILDĪTĀJS ir atbildīgs:
      1. par pareizu Būvdarbu organizēšanu, savu darbinieku kvalifikāciju, Būvdarbu drošības, ugunsdrošības un ražošanas sanitāro noteikumu ievērošanu;
      2. par izpildīto Būvdarbu kvalitātes atbilstību Latvijas Republikā spēkā esošo normatīvo aktu prasībām;
      3. par piegādāto un pielietoto materiālu, iekārtu un izstrādājumu kvalitāti;
      4. par izpildīto Būvdarbu slēptajiem trūkumiem, ko PASŪTĪTĀJS atklājis garantijas laikā.
   6. IZPILDĪTĀJS nodrošina 36 (trīsdesmit seši) mēnešu garantiju izpildītajiem Būvdarbiem, skaitot no dienas, kad Rīgas domes Pilsētas attīstības departaments ir veicis atzīmi paskaidrojuma rakstā par būvdarbu pabeigšanu.
   7. IZPILDĪTĀJS apņemas garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk tekstā – Trūkumi), ja Trūkumi radušies Būvuzņēmēja un/vai viņa Apakšuzņēmēja vainas dēļ.
   8. Garantijas laikā atklātie Trūkumi tiek novērsti termiņā, kas paredzēts abu Līdzēju parakstītā aktā.
   9. Ja IZPILDĪTĀJAM kļūst zināmi apstākļi, kuru dēļ tas nespēs pabeigt Būvdarbus 1.5.apakšpunktā noteiktajā termiņā, tam ir pienākums nekavējoties rakstiski informēt PASŪTĪTĀJU, norādot izpildes termiņa kavējuma iemeslus un kavējuma ietekmi uz Būvdarbu nodošanas datumu. Līdz ar minēto informāciju, IZPILDĪTĀJAM ir pienākums iesniegt ierosinājumus kavējuma iemeslu novēršanai vai, ja tas nav iespējams, pieprasīt izpildes termiņa pagarinājumu.
   10. Ja Būvdarbu veikšanas laikā ir nepieciešams ievērot Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” prasības, PASŪTĪTĀJS, vadoties no konkrētā būvdarbu rakstura, saskaņā ar iepriekšminēto noteikumu 6.,7.,8.,9.,11.,12., un 13. un 13.1 punktu pilnvaro, ieceļ un uzdod par pienākumu IZPILDĪTĀJAM:
       1. veikt projekta vadītāja pienākumus;
       2. veikt darba aizsardzības koordinatora pienākumus projekta sagatavošanas posmā;
       3. veikt darba aizsardzības koordinatora pienākumus projekta izpildes posmā;
       4. nodrošināt pirms būvdarbu uzsākšanas izstrādātu darba aizsardzības plānu;
       5. pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu;
       6. novietot paziņojumu par būvdarbu veikšanu būvlaukumā redzamā vietā un to atjaunot.
5. **BŪVDARBU PIEŅEMŠANAS UN NODOŠANAS KĀRTĪBA**
   1. Nododot un pieņemot Būvdarbus, PASŪTĪTĀJS un IZPILDĪTĀJS vadās pēc spēkā esošajiem normatīvajiem dokumentiem un Līguma.
   2. Pēc Līgumā noteikto Būvdarbu pabeigšanas kādā no Objektiem IZPILDĪTĀJS sagatavo, paraksta un iesniedz PASŪTĪTĀJAM apstiprināšanai Būvdarbu nodošanas – pieņemšanas aktu.
   3. Iesniedzot PASŪTĪTĀJAM Būvdarbu nodošanas – pieņemšanas aktu, IZPILDĪTĀJS tam pievieno izpilddokumentāciju (akti, deklarācijas, shēmas tehniskā dokumentācija, Rīgas domes Pilsētas attīstības departamentā reģistrēts izpildmērījuma plāns, apstiprināti atzinumi saskaņā ar MK noteikumu Nr.238 6. un 7.pielikumu).
   4. PASŪTĪTĀJS 10 (desmit) darba dienu laikā izskata un paraksta iesniegto Būvdarbu nodošanas – pieņemšanas aktu un tam pievienoto izpilddokumentāciju vai motivēti rakstiski noraida to, ja Būvdarbi nav veikti atbilstoši Līguma noteikumiem, kā arī, ja izpilddokumentācijā tiek konstatētas nepilnības un trūkumi.
   5. IZPILDĪTĀJS pēc PASŪTĪTĀJA atteikuma parakstīt Būvdarbu nodošanas – pieņemšanas aktu saņemšanas, ievēro PASŪTĪTĀJA norādījumus un novērš konstatētās nepilnības vai neatbilstības PASŪTĪTĀJA norādītajā saprātīgā termiņā un atkārtoti iesniedz Būvdarbu nodošanas – pieņemšanas aktu.
   6. Apstāklis, ka PASŪTĪTĀJS nav parakstījis IZPILDĪTĀJA iesniegto Būvdarbu nodošanas – pieņemšanas aktu un arī nav iesniedzis PASŪTĪTĀJA motivētu atteikumu 10 (desmit) darba dienu laikā pēc akta saņemšanas, nav uzskatāms par attiecīgo Būvdarbu pieņemšanu no PASŪTĪTĀJA puses. Jebkuri IZPILDĪTĀJA izpildītie Būvdarbi ir uzskatāmi par pieņemtiem no PASŪTĪTĀJA tikai tad, ja tos ir pieņēmis PASŪTĪTĀJS saskaņā ar Līguma noteikumiem.
   7. Ja rodas strīds par IZPILDĪTĀJA veikto Būvdarbu kvalitāti, Līdzēji var pieaicināt neatkarīgu ekspertu ekspertīzes veikšanai.
   8. IZPILDĪTĀJAM, ja tas pieļāvis atkāpes no Līguma noteikumiem, nesaskaņojot tās ar PASŪTĪTĀJU, ar saviem spēkiem un līdzekļiem jānovērš pieļautie trūkumi.
   9. IZPILDĪTĀJS iesniedz Rīgas domes Pilsētas attīstības departamentā, kā arī citās institūcijās visu nepieciešamo dokumentāciju atzīmes par būvdarbu pabeigšanu paskaidrojuma rakstā izdarīšanai.
   10. Būvdarbu nodošanas – pieņemšanas akta, kā arī Rīgas domes Pilsētas attīstības departamenta atzīme paskaidrojuma rakstā par būvdarbu pabeigšanu neatbrīvo IZPILDĪTĀJU no atbildības par saistībām, kuras ietvertas Līgumā un Latvijas Republikas normatīvajos aktos, tai skaitā atbildību par Būvdarbu un materiālu kvalitāti.
6. **LĪGUMA PIRMSTERMIŅA IZBEIGŠANA**
   1. PASŪTĪTĀJAM ir tiesības vienpusēji izbeigt Līgumu un pieprasīt zaudējumu atlīdzību šādos gadījumos:
      1. IZPILDĪTĀJS būtiski neievēro Līguma noteikumus - pielieto neatbilstošas kvalitātes materiālus vai atsakās aizstāt neatbilstošus/bojātus materiālus, nenodrošina Līgumā paredzēto Būvdarbu izpildes kvalitāti;
      2. Būvdarbu veikšana IZPILDĪTĀJA vainas dēļ saskaņā ar eksperta atzinumu ir aizkavēta tik tālu, ka kļuvis skaidrs, ka Būvdarbu pabeigšana Līgumā noteiktajos termiņos nav iespējama.
   2. PASŪTĪTĀJAM ir tiesības vienpusēji izbeigt Līgumu, ja pasludināts IZPILDĪTĀJA maksātnespējas process, apturēta vai pārtraukta tā saimnieciskā darbība, uzsākta tiesvedība par IZPILDĪTĀJA bankrotu vai tiek konstatēti citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem vai kas negatīvi ietekmē PASŪTĪTĀJA tiesības, kuras izriet no Līguma;
   3. PASŪTĪTĀJAM ir tiesības vienpusēji izbeigt Līgumu, par to 30 (trīsdesmit) dienas iepriekš brīdinot IZPILDĪTĀJU, un veicot apmaksu par faktiski izpildītājiem darbiem.
   4. PASŪTĪTĀJAM ir tiesības izbeigt Līgumu vienpusējā kārtā pirms termiņa, ja IZPILDĪTĀJS vai IZPILDĪTĀJA amatpersonas, Līguma izpildē iesaistītie IZPILDĪTĀJA darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek izbeigts šajā punktā noteiktajā gadījumā, PASŪTĪTĀJAM ir tiesības pieprasīt no IZPILDĪTĀJA līgumsodu 2 (divu) līgumcenu apmērā, kas noteikta Līguma 2.1.punktā.
   5. Pēc PASŪTĪTĀJA paziņojuma par Līguma izbeigšanu saņemšanas vai pēc vienošanās par Līguma izbeigšanu noslēgšanas IZPILDĪTĀJS nodod PASŪTĪTĀJAM visu ar Būvdarbu izpildi saistīto dokumentāciju un informāciju, ko tam pieprasa PASŪTĪTĀJS gan drukātā, gan elektroniskā veidā. IZPILDĪTĀJAM ir pienākums atbrīvot Būvdarbu izpildes vietu no savām iekārtām, tehnikas, u.tml. PASŪTĪTĀJA norādītajos termiņos.
   6. Ja Līgums tiek izbeigts pirms tā termiņa beigām, Līdzējiem 10 (desmit) darba dienu laikā pēc Līguma izbeigšanas jāsastāda Būvdarbu pieņemšanas – nodošanas akts, kā arī jāveic savstarpējo norēķinu salīdzināšana, norādot tajā arī informāciju par samaksātajām summām, veiktajiem Būvdarbiem un izlietotajiem materiāliem. PASŪTĪTĀJS samaksā IZPILDĪTĀJAM par faktiski kvalitatīvi veiktajiem Būvdarbiem, kas nodoti un pieņemti Līgumā noteiktajā kārtībā.
   7. Ja Līguma izbeigšanas rezultātā tiek pārtraukti Būvdarbi un ir nepieciešams veikt konservācijas darbus, tad to izmaksas sedz:
      1. Līdzēji pēc savstarpējas vienošanās, ja Līgums tiek izbeigts 7.2.punktā noteiktajā kārtībā;
      2. IZPILDĪTĀJS, ja Līgums tiek izbeigts Līguma 7.1.punktā noteiktajos gadījumos.
   8. Ja saskaņā ar Līguma nosacījumiem Līgums tiek izbeigts pirms termiņa, uz izpildīto Būvdarbu daļu ir spēkā Līgumā noteiktā garantija.
7. **LĪDZĒJU ATBILDĪBA**
   1. Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
   2. Par Līgumā paredzēto Būvdarbu uzsākšanas termiņa neievērošanu IZPILDĪTĀJS maksā PASŪTĪTĀJAM līgumsodu 0,5% no kopējās Līguma summas par katru nokavēto dienu, bet ne vairāk kā 10% no kopējās Līguma summas. Līgumsoda samaksa neatbrīvo Būvuzņēmēju no atbildības par Būvdarbu pabeigšanu.
   3. Par Līgumā paredzēto Būvdarbu pabeigšanas termiņa kavējumu, IZPILDĪTĀJS maksā PASŪTĪTĀJAM līgumsodu 0,5 % (viena puse no procenta) apmērā no kopējās Līguma summas par katru kavēto dienu, bet ne vairāk kā 10 (desmiti) % no kopējas Līguma summas. Kavējuma periodā ieskaita laiku līdz Rīgas domes Pilsētas attīstības departamenta atzīmes saņemšanas par būvdarbu pabeigšanu visos Līguma 1.1.punktā norādītajos Objektos.
   4. Par Būvdarbu Trūkumu novēršanas termiņa kavējumu, PASŪTĪTĀJS ir tiesīgs aprēķināt līgumsodu 0,5 % (viena puse no procenta) apmērā no kopējās Līguma summas par katru kavēto dienu, bet ne vairāk kā 10 (desmit) % no kopējās Līguma summas.
   5. Par Līguma prasībām atbilstoši izpildītu un pieņemtu Būvdarbu apmaksas termiņu neievērošanu IZPILDĪTĀJS ir tiesīgs aprēķināt 0,5 % (viena puse no procenta) apmērā no kavēto maksājumu summas par katru nokavēto dienu, bet ne vairāk kā 10 (desmiti) % no kopējās Līguma summas.
   6. Līgumsoda samaksa neatbrīvo Līdzējus no Līguma izpildes.
   7. Līdzēji vienojas, ka, neatkarīgi no līgumsoda samaksas, Līdzēji viens otram atlīdzina zaudējumus, kas radušies Līguma pārkāpšanas rezultātā.
   8. PASŪTĪTĀJAM ir tiesības ieturēt līgumsodu no IZPILDĪTĀJAM izmaksājamās summas.
   9. Ja IZPILDĪTĀJS nepilda Līgumā noteiktās saistības, tas apmaksā PASŪTĪTĀJAM visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.), tie ir EUR 250.00 (divi simti piecdesmit *euro*, 00 centi).
   10. IZPILDĪTĀJAM pēc pirmā PASŪTĪTĀJA pieprasījuma jākompensē PASŪTĪTĀJAM valsts vai pašvaldības institūciju uzliktās soda sankcijas, kuras ir uzliktas PASŪTĪTĀJAM IZPILDĪTĀJA rīcības rezultātā.
   11. PASŪTĪTĀJAM ir tiesības bez IZPILDĪTĀJA īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā IZPILDĪTĀJS atsakās no jebkurām pretenzijām par minētās informācijas publiskošanu un/vai nodošanu trešajām personām.
   12. IZPILDĪTĀJAM ir pienākums ievērot Sadarbības ar darījumu partneriem pamatprincipus, kuri publicēti PASŪTĪTĀJA mājaslapā <https://www.rigassatiksme.lv/lv/par-mums/publiskojama-informacija>. Gadījumā, ja IZPILDĪTĀJS neievēro šos pamatprincipus, PASŪTĪTĀJS ir tiesīgs izbeigt Līgumu.
   13. PASŪTĪTĀJAM ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā attiecībā uz IZPILDĪTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   14. Gadījumā, ja PASŪTĪTĀJS konstatē, ka IZPILDĪTĀJAM ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150 (viens simts piecdesmit *euro*, 00 centi), PASŪTĪTĀJS ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
8. **NEPĀRVARAMĀ VARA**
   1. Ja viens un/vai otrs Līdzējs nevar pilnībā vai daļēji izpildīt savas Līgumā noteiktās saistības tādu apstākļu dēļ, kuras izraisījušas jebkāda veida nepārvaramas varas radīti apstākļi (piemēram, dabas stihijas), saistību izpildes termiņš jāpagarina par termiņu, kas vienāds ar periodu, kurā pastāv nepārvaramas varas radīti apstākļi.
   2. Līdzējam, kuram kļuvis neiespējami izpildīt saistības minēto apstākļu dēļ, nekavējoties rakstveidā jāpaziņo otram Līdzējam par šādu nepārvaramas varas apstākļu rašanos un to apstiprināšanai jāiesniedz kompetentas institūcijas izziņa.
   3. Ja nepārvaramas varas radīto apstākļu dēļ kāds no Līdzējiem vairs nav ieinteresēts Līguma nosacījumu izpildē, Līdzējiem rakstveidā vienojoties Līgums var tikt izbeigts, veicot savstarpējos norēķinus par faktiski izpildīto Būvdarbu apjomu uz Līguma izbeigšanas brīdi.
9. **APAKŠUZŅĒMĒJU,SPECIĀLISTU UN DARBINIEKU PIESAISTĪŠANA**
   1. Līguma izpildē iesaistītais Konkursa piedāvājumā norādītais personāls: Elektroietaišu izbūves būvdarbu vadītājs - \_\_\_\_\_\_\_\_\_\_sertifikāta Nr.\_\_\_\_\_\_\_\_\_\_\_.
   2. IZPILDĪTĀJS ir tiesīgs bez saskaņošanas ar PASŪTĪTĀJU veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu līguma izpildē, izņemot Līguma 10.3. un 10.4. punktā minētos gadījumus.
   3. IZPILDĪTĀJA konkursa piedāvājumā norādīto personālu un apakšuzņēmējus, pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu. PASŪTĪTĀJS nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
      1. piedāvātais personāls neatbilst nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
      2. piedāvātais apakšuzņēmējs neatbilst nolikumā izvirzītajam prasībām, kas attiecas uz apakšuzņēmējiem;
      3. tiek nomainīts apakšuzņēmējs, uz kura iespējām IZPILDĪTĀJS balstījies, lai apliecinātu savas kvalifikācijas atbilstību nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu IZPILDĪTĀJS atsaucies, apliecinot savu atbilstību nolikumā noteiktajām prasībām, vai tas atbilst nolikumā minētajiem izslēgšanas nosacījumiem;
      4. piedāvātais apakšuzņēmējs, kura veicamo darbu cena ir vismaz 10 (desmit) % no Līguma kopējās summas, atbilst nolikuma minētajiem izslēgšanas nosacījumiem, izņemot Publisko iepirkumu likuma 42.panta pirmās daļas 1.punktā minēto izslēgšanas nosacījumu;
      5. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   4. IZPILDĪTĀJS drīkst veikt jauna apakšuzņēmēja, kura veicamo darbu cena ir vismaz 10 (desmit) % no Līguma kopējās summas, iesaistīšanu Līguma izpildē, ja IZPILDĪTĀJS par to paziņojis PASŪTĪTĀJAM un saņēmis PASŪTĪTĀJA rakstveida piekrišanu apakšuzņēmēja iesaistīšanai Līguma izpildē. PASŪTĪTĀJS nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
      1. uz piedāvāto apakšuzņēmēju attiecas izslēgšanas nosacījumi, izņemot Publisko iepirkumu likuma 42.panta pirmās daļas 1.punktā minēto izslēgšanas nosacījumu;
      2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   5. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 10.3. un 10.4.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 10.3. un 10.4.punktu.
10. **CITI NOTEIKUMI**
    1. PASŪTĪTĀJA pilnvarotās personas:
       1. atbildīgais par Līguma izpildes kontroli - \_\_\_\_\_\_\_\_, tel.nr.: \_\_\_\_\_, e-pasts:\_\_\_\_\_\_\_\_\_;
       2. atbildīgais par Būvdarbu izpildi - \_\_\_\_\_\_\_\_, tel.nr.: \_\_\_\_\_, e-pasts:\_\_\_\_\_\_\_\_\_.
    2. IZPILDĪTĀJA pilnvarotā persona, kas atbild par Līguma izpildes kontroli ir \_\_\_\_\_\_\_\_, tel.nr.: \_\_\_\_\_, e-pasts:\_\_\_\_\_\_\_\_\_;.
    3. Līdzēju pilnvarotās personas, kas minētas Līguma 11.1. un 11.2. punktos, ir pilnvarotas veikt Līguma izpildes uzraudzīšanu, tai skaitā, Būvdarbu nodošanas un pieņemšanas akta un citu Līgumā noteikto aktu noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai.
    4. Līdzēji apņemas nodrošināt konfidencialitāti un neizpaust trešajām personām informāciju attiecībā uz otra Līdzēja klientiem un/vai komercnoslēpumiem, kas tiem kļuvuši zināmi izpildot Līgumu.
    5. Jebkuras izmaiņas Līguma noteikumos ir spēkā tikai tad, ja tās būs noformētas rakstiski, kā papildu vienošanās pie Līguma un tās parakstīs abi Līdzēji.
    6. Pēc Līguma parakstīšanas visas iepriekšējās sarunas un sarakste, kas ir notikusi līdz Līguma parakstīšanai, zaudē spēku.
    7. Ja spēku zaudē kāds no Līguma noteikumiem un tas būtiski ietekmē Līdzēju stāvokli, Līdzēji rakstiski vienojas par tālākiem Līguma turpināšanas noteikumiem vai arī par Līguma izbeigšanu.
    8. IZPILDĪTĀJS nav atbildīgs par PASŪTĪTĀJA saistībām ar trešajām personām, kā arī PASŪTĪTĀJS nav atbildīgs par IZPILDĪTĀJA saistībām ar trešajām personām.
    9. Līdzēji apņemas risināt iespējamās domstarpības sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
    10. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
    11. Visiem paziņojumiem, kuri tiks sagatavoti saskaņā ar Līgumu, jābūt rakstiskā veidā un tie jāpiegādā uz Līgumā norādītajām adresēm personīgi, pa pastu ierakstītā vēstulē, kurjerpastu vai elektronisko pastu, parakstot dokumentu ar drošu elektronisko parakstu.
    12. Līdzēju rekvizītu maiņas gadījumā Līdzēji apņemas viens otru par to informēt desmit darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
    13. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
    14. Visi Līguma pielikumi ir tā neatņemama sastāvdaļa un uz tiem ir attiecināmi Līguma noteikumi.
    15. Līgums sagatavots uz \_\_ (\_\_\_\_\_) lapām ar pielikumu Nr.1 Darbu daudzumu un izmaksu saraksts un pielikumu Nr.2 Kalendārais grafiks lapas, latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejama abpusēji parakstīts Līgums elektroniskā formātā.

**12. LĪDZĒJU REKVIZĪTI UN PARAKSTI**

|  |  |  |
| --- | --- | --- |
| **12.1. PASŪTĪTĀJS:**  **RP SIA “Rīgas satiksme”**  Juridiskā adrese:  Biroja adrese:  Reģ.Nr.:  Banka:  Kods:  Konts:  *(paraksts)\** |  | **12.2. IZPILDĪTĀJS:**  **\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese:  Biroja adrese:  Vienotais reģ. nr.:  Banka:  Kods:  Konts:  *(paraksts)\** |
|  |  |  |

*\*LĪGUMS IR PARAKSTĪTS ELEKTRONISKI AR DROŠU ELEKTRONISKO PARAKSTU UN*

*SATUR LAIKA ZĪMOGU*

1. Šeit un turpmāk - apdzīvotā vieta ir teritorija, kurā dzīvo cilvēki, ir izveidots ielu/ceļu tīkls, izveidota infrastruktūra un kurai piešķirts apdzīvotās vietas statuss attiecīgajā valstī. [↑](#footnote-ref-1)
2. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)